**ПРОЕКТ!**

**ДОГОВОР**

**№ ……………………………/………………..г**

по Проект: **BG05SFOP001-4.001-0005-С01/24.02.2016 г.** **„Ефективно функциониране на Областен информационен център - Русе“ по процедура BG05SFOP001-4.001 за директно предоставяне на безвъзмездна финансова помощ „Осигуряване функционирането на националната мрежа от 27 областни информационни центрове“, Оперативна програма „Добро управление“**

Днес, …………….. г., в гр. Русе, на основание….…………. от ЗОП и във връзка с проект BG05SFOP001-4.001-0005-С01/24.02.2016 г. „Ефективно функциониране на Областен информационен център - Русе“ по процедура BG05SFOP001-4.001 за директно предоставяне на безвъзмездна финансова помощ „Осигуряване функционирането на националната мрежа от 27 областни информационни центрове“, Оперативна програма „Добро управление“, между:

1. **ОБЩИНА РУСЕ**, със седалище и адрес на управление гр. Русе, пл. „Свобода” №6, БУЛСТАТ 000530632, представлявана от **Пламен Пасев Стоилов** – Кмет на Община Русе, наричана по-долу за краткост **ВЪЗЛОЖИТЕЛ**, от една страна и
2. **………………………., със седалище и адрес на управление ………………………., ЕИК ……………………, представляван от ……………………………….., ЕГН …………………..,** постоянен адрес: ……………………….., лична карта № ………………, издадена на ……………..г. година от МВР-………………, наричан по-долу за краткост **ИЗПЪЛНИТЕЛ** от друга страна,

се сключи този Договор за следното:

**I. ПРЕДМЕТ НА ДОГОВОРА. СРОК И МЯСТО НА ИЗПЪЛНЕНИЕ НА ДОСТАВКАТА.**

Чл. 1. (1) **ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема да изпълни:

1. **Организация, координация, изготвяне на програма и провеждане на 3 броя „Общи инициативи“**, в това число:

1.1 Награден фонд за първо, второ и трето място и предметни награди за всички участници – до 25% от общата стойност на събитието;

1.2. Транспорт (3 автобуса по 50 места, които ще превозват участници от 7-те общини на област Русе до град Русе и обратно. Маршрутът ще бъде посочен предварително от експертите на ОИЦ-Русе) – до 15% от общата стойност на събитието;

1.3. Сценарий за едночасова програма, водещ и озвучаване – до 10 % от общата стойност на събитието;

1.4. Аниматори, лектори или гост изпълнители (при необходимост според спецификата на събитието. Предвидено е участието на 3 лица за всяко събитие) – до 15 % от общата стойност на събитието;

1.5. Консумативи и визуализация (в това число материали за: **моделиране** - пластилин, цветна хартия и др.; **рисуване** - флумастри, маркери, водни бои, моливи, хартия за рисуване и други според тематиката на събитието); използване на стойки, винили и други способи за визуализация, зададени по заявка от ВЪЗЛОЖИТЕЛЯ – до 10 % от общата стойност на събитието;

1.6. Осигуряване на професионално фото и видео заснемане с монтаж на клип от 8 до 10 мин. и 20 бр.снимки от всяко събитие – до 3 % от общата стойност на събитието;

1.7. Технически екип от минимум трима човека за всяко събитие (екип, който ще подпомага технически провеждането на събитията, в това число позициониране на съществуваща шатра и консумативите необходими за обезпечаването им.) – до 2 % от общата стойност на събитието;

1.8. Други разходи – до 20 % общата стойност на събитието

2. **Организация, подготовка и провеждане на 6 броя „Мащабни събития“, в това число**

2.1. Награден фонд за първо, второ и трето място и предметни награди за всички участници – до 25% от общата стойност на събитието;

2.2. Транспорт (3 автобуса по 50 места, които ще превозват участници от 7-те общини на област Русе до град Русе и обратно. Маршрутът ще бъде посочен предварително от експертите на ОИЦ-Русе) – до 15% от общата стойност на събитието;

2.3. Сценарий за едночасова програма, водещ и озвучаване – до 10 % от общата стойност на събитието;

2.4. Аниматори, лектори или гост изпълнители (при необходимост според спецификата на събитието. Предвидено е участието на 3 лица за всяко събитие) – до 15 % от общата стойност на събитието;

2.5. Консумативи и визуализация (в това число материали за: **моделиране** - пластилин, цветна хартия и др.; **рисуване** - флумастри, маркери, водни бои, моливи, хартия за рисуване и други според тематиката на събитието); използване на стойки, винили и други способи за визуализация, зададени по заявка от ВЪЗЛОЖИТЕЛЯ – до 10 % от общата стойност на събитието;

2.6. Осигуряване на професионално фото и видео заснемане с монтаж на клип от 8 до 10 мин. и 20 бр.снимки от всяко събитие – до 3 % от общата стойност на събитието;

2.7. Технически екип от минимум трима човека за всяко събитие (екип, който ще подпомага технически провеждането на събитията, в това число позициониране на съществуваща шатра и консумативите необходими за обезпечаването им.) – до 2 % от общата стойност на събитието;

2.8. Други разходи – до 20 % общата стойност на събитието

(2) Услугата ще се извърши след предварителна заявка от **ВЪЗЛОЖИТЕЛЯ** и представяне на концепция за всяко едно от събитията от страна на **ИЗПЪЛНИТЕЛЯ** в срок не по-късно от 15 /петнадесет/ календарни дни от получаване на заявката.

**ІІ. СРОК НА ДОГОВОРА**

Чл.2. Срокът за изпълнение на договора е от датата на сключването му до приключване работата по Проект **BG05SFOP001-4.001-0005-С01/24.02.2016 г.** „Ефективно функциониране на Областен информационен център - Русе“ по процедура BG05SFOP001-4.001 за директно предоставяне на безвъзмездна финансова помощ „Осигуряване функционирането на националната мрежа от 27 областни информационни центрове“, Оперативна програма „Добро управление“ но не по-късно от **31.12.2018 година**.

**III. ЦЕНИ, УСЛОВИЯ И НАЧИН НА ПЛАЩАНЕ**

Чл. 3**.**(1) Общата стойност на доставката по договора, възлиза в размер на …….. лв. (……………………….) без включен ДДС.

Чл. 4.(1) **ВЪЗЛОЖИТЕЛЯТ** ще извършва плащане на **ИЗПЪЛНИТЕЛЯ** в срок от 7 (седем) работни след представяне на двустранно подписани протоколи и оригинална фактура, която задължително съдържа следната информация:

Получател: Община Русе

Адрес: пл. Свобода 6

ЕИК 000530632

Получил фактурата: Димитър Генков - Ръководител на проекта

Номер на документа, дата, място

В описателната част на разходооправдателните документи следва да се впише, че разходът е извършен за сметка на проект: *„Ефективно функциониране на Областен информационен център - Русе“, по договор* ***BG05SFOP001-4.001-0005-С01/24.02.2016 г.*** *по процедура BG05SFOP001-4.001 за директно предоставяне на безвъзмездна финансова помощ „Осигуряване функционирането на националната мрежа от 27 областни информационни центрове“, Оперативна програма „Добро управление“.*

(2) Плащанията по договора се извършват в български лева, по банков път от страна на **ВЪЗЛОЖИТЕЛЯ** с платежно нареждане по сметка на **ИЗПЪЛНИТЕЛЯ**, както следва:

в банка: **…….**

град: **………….**

IBAN: **……………**

BIC: **………………………**

(3) Банковата сметка може да бъде променена с уведомително писмо, което ще има обвързваща сила и за двете страни по договора.

(4) **ВЪЗЛОЖИТЕЛЯТ** не заплаща суми за непълно и/или некачествено извършени от **ИЗПЪЛНИТЕЛЯ** работи преди отстраняване на всички недостатъци, установени с двустранен писмен протокол. Отстраняването на недостатъците е за сметка на **ИЗПЪЛНИТЕЛЯ**.

**ІV. ПРАВА И ЗАДЪЛЖЕНИЯ НА ИЗПЪЛНИТЕЛЯ**

чл.5. **ИЗПЪЛНИТЕЛЯТ** се задължава:

а) да извърши договореното качествено, съобразно изискванията и указанията на **ВЪЗЛОЖИТЕЛЯ** и приложимите нормативни разпоредби;

б) **ИЗПЪЛНИТЕЛЯТ** е длъжен да посочва във всички разходооправдателни документи и платежни документи предмет на настоящия договор, наименованието на оперативната програма, номера на договора за безвъзмездна финансова помощ, името на проекта с регистрационен номер, финансиран по съответната бюджетна линия.

в) **ИЗПЪЛНИТЕЛЯТ** е длъжен да спазва Указанията на УО за прилагане на правилата за информация и комуникация, посочени в Единния наръчник на бенефициента:

- **ИЗПЪЛНИТЕЛЯТ** е длъжен да използва във всички документи, предмет на настоящия договор: емблемата на ЕС и упоменаването „Европейски съюз“, наименованието на съфинансиращия фонд, общото лого за програмен период 2014-2020 г. с наименованието на оперативна програма „Добро управление“, наименование на проекта и в зависимост от вида информационен материал и други реквизити посочени в Наръчника.

г) **ИЗПЪЛНИТЕЛЯТ** се задължава да осигури достъп на Управляващия орган на ОП „Добро управление“, Сертифициращия орган, националните одитираши органи, Европейската служба за борба с измамите и/или техни представители и външни одитори, да извършат проверки и инспекции на място в съответствие с процедурите, предвидени в законодателството на Европейската общност за защита на финансовите интереси на Европейските общности срещу измами и други нарушения, както и приложимото национално законодателство, Всички препоръки отправени от УО на ОП „Добро управление“ в резултат на направена документална проверка на място, следва да бъдат изпълнени в указания срок.

д) да изпълни предмета на договора на **ВЪЗЛОЖИТЕЛЯ** в определения срок;

е) да изпълнява указанията на **ВЪЗЛОЖИТЕЛЯ** по осъществяването на предмета на договора.

ж) да съхранява счетоводната информация във връзка с изпълнението на договора за срок от 3 години от приключване на договора.

чл.6. **ИЗПЪЛНИТЕЛЯТ** има право да получи договореното възнаграждение при условията на настоящия договор.

чл.7. **ИЗПЪЛНИТЕЛЯТ с**е задължава да сключи договор за подизпълнение с подизпълнителите посочени в офертата му и в срок до 3 дни от сключването на договор за подизпълнение или на допълнително споразумение за замяна на посочен в офертата подизпълнител изпълнителят изпраща копие на договора или на допълнителното споразумение на възложителя заедно с доказателства, че са изпълнени условията по чл. 66, ал. 2 и 11 ЗОП. .

**V. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

чл.8. **ВЪЗЛОЖИТЕЛЯТ е** длъжен да заплаща уговорената в раздел III цена при условията и сроковете на настоящия договор.

чл.9. **ВЪЗЛОЖИТЕЛЯТ** предоставя на **ИЗПЪЛНИТЕЛЯ** цялата необходима информация във връзка с изпълнение на задълженията му по договора.

чл.10. Възложителят се задължава да извършва всички необходими действия по комуникация и координация, необходими за правилното изпълнение на предмета на договора.

чл.11. **ВЪЗЛОЖИТЕЛЯТ** оказва пълно съдействие на **ИЗПЪЛНИТЕЛЯ** при изпълнение на неговите задължения по настоящия договор, когато конкретните обстоятелства го изискват.

чл.12.**ВЪЗЛОЖИТЕЛЯТ** може да упражнява текущ контрол върху изпълнението на възложената работа, като може да иска отстраняване на несъответствия, доработване и преработване при непълнота в определен от него подходящ срок;

чл.13. **ВЪЗЛОЖИТЕЛЯТ** има право да откаже да приеме изпълнението, ако при извършване на проверка на неговото състояние открие съществени недостатъци.

**VI. ОТГОВОРНОСТ НА СТРАНИТЕ ПРИ НЕИЗПЪЛНЕНИЕ**

Чл. 14**.**(1) Ако **ИЗПЪЛНИТЕЛЯТ** не изпълни възложената поръчка, както и при неспазване срока за изпълнение на кое да е от задълженията му договора, същият е длъжен да заплати на **ВЪЗЛОЖИТЕЛЯ** неустойка в размер на 1 % (един процент) от крайната цена на договора за всеки просрочен ден, но не повече от 20% (двадесет процента) от тази цена, както и обезщетение за претърпените вреди в действителен размер в случаите, в които те надхвърлят договорената неустойка.

(2) Когато забавата при неизпълнение на кое да е от задълженията по този договор от страна на **ИЗПЪЛНИТЕЛЯ** продължи за повече от 3 (три) дни, **ВЪЗЛОЖИТЕЛЯТ** има право да развали договора по реда на чл. 87 от ЗЗД. В този случай **ИЗПЪЛНИТЕЛЯТ** дължи неустойка в размер на 20 % (двадесет процента) от цената на договора, както и обезщетение за претърпените вреди в случаите, в които те надхвърлят договорената неустойка.

Чл. 15. **ВЪЗЛОЖИТЕЛЯТ** може да прихване дължимите му неустойки от плащанията, които има да извършва на **ИЗПЪЛНИТЕЕЛЯ.**

Чл. 16. **Възложителят** не носят отговорност за вреди, нанесени на служителите или имуществото на **Изпълнителя** по време на изпълнение на настоящия договор или като последица от него.

Чл. 17. **Изпълнителят** поема цялата отговорност към трети лица, в това число и отговорност за вреди от всякакъв характер, понесени от тези лица по време на изпълнение на договора или като последица от него.

**VII. ГАРАНЦИЯ ЗА ИЗПЪЛНЕНИЕ**

Чл.18. **ИЗПЪЛНИТЕЛЯТ** гарантира изпълнението на произтичащите от настоящия договор свои задължения с гаранция за добро изпълнение в размер на ............................. (...............................................................................) лева, представляващи 5 % от неговата обща стойност, без ДДС.

Чл.19. **ВЪЗЛОЖИТЕЛЯТ** задържа и се удовлетворява от гаранцията, когато ИЗПЪЛНИТЕЛЯТ системно не изпълнява някое от задълженията си по договора, както и когато прекъсне или забави изпълнението на задълженията си по договора с повече от 7 календарни дни.

Чл. 20. **ВЪЗЛОЖИТЕЛЯТ** има право да усвои сумата от гаранцията, без това да го лишава от правото да търси обезщетение за претърпени вреди.

Чл.21.При липса на възражения по изпълнението на договора **ВЪЗЛОЖИТЕЛЯТ** освобождава гаранцията по чл.18 в срок от 30 календарни дни след приключване на изпълнението (крайната дата за приключването на договора, която крайна дата съвпада с приемането на крайните продукти от възложителя), без да дължи лихви за периода.

Чл. 22. Гаранцията за изпълнение не се освобождава от **ВЪЗЛОЖИТЕЛЯ**, ако в процеса на изпълнение на договора е възникнал спор между страните относно неизпълнение на задълженията на **ИЗПЪЛНИТЕЛЯ** и въпросът е отнесен за решаване пред съд. При решаване на спора в полза на **ВЪЗЛОЖИТЕЛЯ** той може да пристъпи към усвояване на гаранцията за изпълнение.

**VIII. ФОРСМАЖОРНИ ОБСТОЯТЕЛСТВА**

Чл.23. Страните по настоящия договор не дължат обезщетение за понесени вреди и загуби, ако последните са причинени в резултат на непредвидени обстоятелства.

Чл. 24.(1) „Непредвидени обстоятелства” по смисъла на този договор са обстоятелствата, които са възникнали след сключването на договора, не са могли да бъдат предвидени при полагане на дължимата грижа, не са резултат от действие или бездействие на страните, но правят невъзможно изпълнението при договорените условия.

(2) Не представляват „непредвидени обстоятелства” събития, причинени по небрежност или чрез умишлено действие на **ВЪЗЛОЖИТЕЛЯ** или **ИЗПЪЛНИТЕЛЯ** или на негови представители и/или служители.

Чл.25. (1)Ако страната, която е следвало да изпълни свое задължение по договора, е била в забава, тя не може да се позовава на „непредвидени обстоятелства”. Липсата на парични средства не представлява „непредвидени обстоятелства”.

Чл. 26. Страната, за която са налице „непредвидени обстоятелства” е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в 5 (пет) дневен срок от настъпване на тези обстоятелства. При неуведомяване се дължи обезщетение за настъпилите от това вреди в действителен размер.

**IХ. ПРЕКРАТЯВАНЕ НА ДОГОВОРА**

Чл. 27.(1) Настоящият договор се прекратява:

1. с изпълнение задълженията на страните;

2. при ликвидация на юридическото лице или едноличния търговец – изпълнител.

(2) Извън посочените по-горе случаи договорът може да бъде прекратен едностранно с 10 (десет) дневно писмено предизвестие преди изтичане на договорения срок при възникване на следните обстоятелства:

1. от изправната страна по договора - при виновно неизпълнение на договорно задължение на другата страна;

2. в случай на настъпили съществени промени в обстоятелствата за изпълнение на договора по причини, за които страните не отговарят, включително и по отношение осигуряване на финансирането.

(3) Без предизвестие настоящият договор може да бъде прекратен едностранно от **ВЪЗЛОЖИТЕЛЯ** в случаите на констатирани нередности, измама, изпадане в банкрут или конфликт на интереси.

**Х. КОНФЛИКТ НА ИНТЕРЕСИ**

Чл.28. **ИЗПЪЛНИТЕЛЯТ** се задължава да предприеме всички необходими мерки за избягване на конфликт на интереси, както и да уведоми незабавно **ВЪЗЛОЖИТЕЛЯ** относно обстоятелство, което предизвиква или може да предизвика подобен конфликт.

**ХI. ПОВЕРИТЕЛНОСТ**

Чл.29. При реализиране на своите правомощия **ИЗПЪЛНИТЕЛЯТ** и  **ВЪЗЛОЖИТЕЛЯТ** спазват изискванията за защита на личните данни съобразно разпоредбите на приложимото национално законодателство.

**ХII. НЕРЕДНОСТИ**

Чл.30. **ИЗПЪЛНИТЕЛЯТ** по настоящия договор се задължава незабавно да докладва на **ВЪЗЛОЖИТЕЛЯ** за всички заподозрени и/или доказани случаи на измама и/или нередност.

Чл.31. **ИЗПЪЛНИТЕЛЯТ** е длъжен да уведоми всички свои служители, работещи по изпълнението на договора да докладват всеки случай на подозрение и/или доказани случаи на нередност и/или измама.

**XIII. ДРУГИ УСЛОВИЯ**

Чл.32.(1)Възникналите през времетраенето на договора спорове и разногласия между страните се решават чрез преговори между тях. Постигнатите договорености се оформят в писмена форма.

(2) В случай на непостигане на договореност по предходния член, всички спорове, породени от този договор или отнасящи се до него, в това число споровете, породени от или отнасящи се до неговото тълкуване, недействителност, неизпълнение или прекратяване, ще бъдат разрешавани съобразно българските материални и процесуални закони от компетентния съд по реда на ГПК.

Чл.33. Всички съобщения между страните, свързани с изпълнението на този договор са валидни, ако са направени в писмена форма и подписани от упълномощените представители на страните по договора.

Чл.34. Никоя от страните по този договор няма право да прехвърля другиму правата и задълженията, произтичащи от него.

За неуредените въпроси в настоящия договор се прилага действащото българско законодателство.

Настоящият договор се състави в три еднообразни екземпляра – два за **ВЪЗЛОЖИТЕЛЯ** и един за **ИЗПЪЛНИТЕЛЯ.**

**ВЪЗЛОЖИТЕЛ: ИЗПЪЛНИТЕЛ:**

**ОБЩИНА РУСЕ**

**ПЛАМЕН СТОИЛОВ ………………….**

*Кмет на Община Русе*

**САБИНА МИНКОВСКА**

*Началник отдел”Финансово стопански”*